Naujas Strūnaitis

Naujas Strūnaitis – kaimas Švenčionių rajono savivaldybėje, į pietus nuo Švenčionių, prie Strūnos upelio. Strūnaičio seniūnijos centras. Stovi Naujo Strūnaičio Šv. apaštalų Petro ir Povilo bažnyčia (pastatyta 1848 m.), vandens malūnas, veikia Strūnaičio paštas (LT-18005). Prateka upelis Mera, šiaurės vakaruose telkšo Kūnos ežeras.


 Etimologija 

Kaimas pavadintas pagal Strūnos upelį (vandenvardinis vietovardis). Priedėlis Naujas pridėtas siekiant kaimą skirti nuo Seno Strūnaičio, žinomo nuo senesnių laikų.

 Istorija 

Rašytiniuose šaltiniuose vietovė minima 1459 m. kaip Šarių dvaras.[Kviklys, Bronius. Strūnaitis: Šv. Apaštalų Petro ir Povilo parapijos bažnyčia. – Iliustr. // Kviklys, Bronius. Lietuvos bažnyčios = Churches of Lithuania. – Čikaga, 1986. – T. 5: Vilniaus arkivyskupija, d. 2: Vilniaus provincijos bažnyčios, p. 296-298] 1781 m. Jonas ir Konstancija Hrebnickai (Grebnickiai) Strūnaityje pastatė pirmąją katalikų medinę bažnyčią. Tada buvo įkurta ir Strūnaičio parapija, turėjusi 995 parapijiečius. 1798 m. prie bažnyčios buvo įsteigta pirmoji parapinė mokykla, kurioje vaikus mokė klebonas.

1847–1849 m. Konstantinas Maslovskis pastatydino mūrinę akmenų ir plytų bažnyčią. Į šiaurės vakarus nuo jos stovi varpinė[Kultūros paminklų enciklopedija. – Vilnius, 1996. – T. 1, d. 1 : Rytų Lietuva, p. 337-339.][Šatavičius, Egidijus. Archeologiniai žvalgymai ir žvalgomieji tyrimai Pietų ir Rytų Lietuvoje: [apie Naujo Strūnaičio bažnyčios šventoriaus žvalgomuosius tyrimus ir Pašvenčio kaimą]. – Iliustr. – Santr. angl. // Archeologiniai tyrinėjimai Lietuvoje. – 2008, p. 494-499.].

Konstantino Maslovskio rūpesčiu apie 1847 m. pastatytas vandens malūnas, kuriame įrengta 3 poros girnų, gelumbės vėlykla ir jaučių sukama kuliamoji mašina. Šis  malūnas be žymesnių pakitimų išlikęs iki šių dienų ir įtrauktas į įdomiausių Lietuvos objektų sąrašą[Vaitkevičius, Vykintas. Naujojo Strūnaičio malūnas: vandens malūnai su autentiška įranga / Vykintas Vaitkevičius, Valentinas Baltrūnas. – Iliustr. // Vaitkevičius, Vykintas, Baltrūnas, Valentinas. Lietuva: 101 įdomiausia vieta. – Vilnius, 2008. – P. 156-157.]. 

Į Strūnaitį 1893 m. atkeltas kunigas Juozapas Ambraziejus-Ambrozevičius bažnyčioje ėmė sakyti pamokslus lietuvių kalba. XIX a. pabaigoje Strūnaitis buvo miestelis, palivarkas ir kaimas Švenčionių apskrities Mikalavo valsčiuje, priklasė Sarių-Strūnaičio seniūnijai.

1928–1930 m. veikė Ryto draugijos skyriaus lietuvių mokykla. Apie 1934 m., uždarius mokyklą, buvo organizuotas mokymas namuose, įsteigta lietuviška skaitykla, kurią 1936 m. lenkai uždarė[Kulbokienė, Veronika. Strūnaitis. – Iliustr. // Lietuvių enciklopedija. – Bostonas, 1963. – T. 29, p. 56-57.- Parašas: V. Klb.].

Nuo 1948 m. Naujas Strūnaitis – „Naujo gyvenimo“ kolūkio centrinė gyvenvietė. 1965 m. buvo įsteigtas Strūnaičio tarybinis ūkis, kuris, kelis kartus perorganizuotas, veikė iki 1995 m. 1989 m. Naujo Strūnaičio gyventojai dalyvavo Baltijos kelyje.[Pauliukevičius. Strūnaičio atgimimas //  Švenčionių rajono Sąjūdžio ir Atgimimo kronika.-Utena, 1998.- P. 61-62.]

|}

 Gyventojai 

 Šnekta 

Strūnaičio apylinkių šnektą 1974 m. aprašė S. Krinickaitė.

 Šaltiniai 

 Nuorodos 

 Miesteliai.lt 

Kategorija:Švenčionių rajono savivaldybės gyvenvietės